Diari Oficial de la Generalitat Valenciana


Sumari del DOGV 4277, del 24-06-2002 (2002/6728)

RESOLUCIÓ de 14 de juny de 2001, del Servici Territorial d'Indústria i Energia de València, per la qual s'autoritza l'Addenda V de les instal·lacions de la xarxa de Paterna . l'Eliana . la Pobla de Vallbona . Llíria . Benaguasil . Vilamarxant . Riba-roja de Túria (eixides VS-5 i VS-6). Exp.: CBREDE/2001/7.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4277

Data del DOGV
:   24-06-2002

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2002/6728


Data del document
:   14-06-2001

Organisme emissor
:   Conselleria d'Innovació i Competitivitat

Tipus de document
:   Resolució

Descriptors 

:   * Vilamarxant
    * Riba-roja de Túria
    * Benaguasil
    * Eliana, l'
    * Llíria
    * Pobla de Vallbona, la
    * Paterna
    * empresa privada
    * gas

RESOLUCIÓ de 14 de juny de 2001, del Servici Territorial d'Indústria i Energia de València, per la qual s'autoritza l'Addenda V de les instal·lacions de la xarxa de Paterna - l'Eliana - la Pobla de Vallbona - Llíria - Benaguasil - Vilamarxant - Riba-roja de Túria (eixides VS-5 i VS-6). Exp.: CBREDE/2001/7. [2002/X6728]
  
Amb data 8 de març de 2001, Gas Natural SDG, SA, va sol·licitar l'autorització del projecte Addenda V de la xarxa de Paterna - l'Eliana - la Pobla de Vallbona - Llíria - Benaguasil - Vilamarxant - Riba-roja de Túria (eixides VS-5 i VS-6), a l'empara del que s'ha disposat en el Reglament General del Subministrament Públic de Gasos Combustibles (Decret 2.913/1973, de 26 d'octubre), i als efectes prevists en la Llei 34/1998, de 7 d'octubre, del Sector d'Hidrocarburs, que incloïa la relació concreta i individualitzada dels propietaris i titulars de béns i drets afectats, se sotmeté al tràmit d'informació pública, en el qual no hi hagué titulars que comparegueren per trobar-s'hi afectats.
  
Atés que s'han respectat en la mesura que ha sigut possible els drets dels particulars, fent-los compatibles en els aspectes tècnics, econòmics i mediambientals amb un traçat racional de les conduccions, i sense perjuí de les corresponents indemnitzacions determinades de mutu acord o en el corresponent expedient de preu just que es tramite per a la imposició de la servitud.
  
El Servici Territorial d'Indústria i Energia de València, de conformitat amb el que s'ha disposat en la Llei 34/1998, del Sector d'Hidrocarburs, de 7 d'octubre; el Decret 2.913/1973, de 26 d'octubre (esmentat); el Decret 1.775/1967, de 22 de juliol; l'Orde del Ministeri d'Indústria de 18 de novembre de 1974, per la qual s'aprova el Reglament de Xarxes i Connexions de Combustibles Gasosos, modificat per les ordes del Ministeri d'Indústria i Energia de 26 d'octubre de 1983, de 6 de juny de 1984 i de 9 de març de 1994; la Llei de Règim Jurídic de les Administracions Públiques i del Procediment Administratiu Comú i totes altres disposicions concordants, resol autoritzar les instal·lacions sol·licitades per Gas Natural SDG, SA, d'acord amb el projecte Addenda V de les instal·lacions de la xarxa de Paterna - l'Eliana - la Pobla de Vallbona - Llíria - Benaguasil - Vilamarxant - Riba-roja de Túria (eixides VS-5 i VS-6), de conformitat amb les condicions següents:
  
Primera
  
En tot moment s'haurà de complir el que s'establix en el Reglament General per al Servici Públic de Gasos Combustibles de 26 d'octubre de 1973, i en les normes o els reglaments que el complementen, així com en el Reglament de Xarxes i Connexions de Combustibles Gasosos, aprovat per mitjà d'Orde Ministerial de 18 de novembre de 1974 i modificat mitjançant ordes del Ministeri d'Indústria i Energia de 26 d'octubre de 1983 i de 6 de juliol de 1984.
  
Segona
  
El termini per a l'execució de les obres i instal·lacions serà de dotze mesos a partir de la data de l'ocupació real de les finques afectades.
  
Tercera
  
Les instal·lacions que s'autoritzen mitjançant la present resolució hauran de realitzar-se d'acord amb els projectes i la resta de documentació tècnica presentada, amb canonada d'acer al carboni tipus API5L Gr. B, de 6» de diàmetre i 754 m de longitud, pressió de disseny 16 bar, que circula pel terme municipal de Llíria.
  
Quarta
  
Els encreuaments especials i altres afeccions de béns i drets de domini públic es realitzaran de conformitat amb els condicionats imposats pels organismes competents afectats.
  
Cinquena
  
Per a introduir modificacions en les instal·lacions que afecten les dades bàsiques del projecte, caldrà obtindre autorització d'este Servici Territorial.
  
Sisena
  
Per a la seguretat de les instal·lacions a què fa referència la present autorització, es procedirà a l'expropiació forçosa en ple domini dels terrenys sobre els quals s'han de construir els elements d'instal·lació fixa en superfície, tot establint-se les següents condicions en relació amb els elements que s'esmenten:
  
1. Expropiació forçosa en ple domini dels terrenys sobre els quals s'han de construir els elements d'instal·lació fixa en superfície.
  
2. Per a les canalitzacions:
  
A) Imposició de servitud permanent de pas, en una franja de terreny de dos (2) metres d'ample, al llarg del traçat del gasoducte, un a cada costat de l'eix, per on aniran enterrades la canonada o les canonades que es necessiten per a la conducció del gas, i que s'ajustarà a les següents limitacions al domini:
  
- Prohibició d'efectuar treballs de llaurada o similars a una profunditat superior a cinquanta (50) centímetres, i també de plantar arbres o arbusts a una distància inferior a dos (2) metres, comptadors des de l'eix de la canonada.
  
- Prohibició de realitzar qualsevol tipus d'obra, construcció, edificació, o d'efectuar qualsevol acte que poguera danyar o alterar el bon funcionament de les instal·lacions, a una distància inferior a cinc (5) metres de l'eix del traçat, a un costat i a l'altre. Esta distància podrà reduir-se sempre que se sol·licite expressament i que es compliquen les condicions que, en cada cas, fixe l'òrgan competent de l'administració.
  
- Lliure accés del personal i els equips necessaris per a poder mantindre, reparar o renovar les instal·lacions, amb pagament, si és el cas, dels danys que s'hi ocasionen.
  
- Possibilitat d'instal·lar les fites de senyalització o delimitació i els tubs de ventilació, i també de realitzar les obres superficials o subterrànies que siguen necessàries per a l'execució o el funcionament de les instal·lacions.
  
B) Ocupació temporal, com a necessitat derivada de l'execució de les obres de la zona que es reflectix per a cada finca en els plans parcel·laris d'expropiació. En esta zona es faran desaparéixer, temporalment, tots els obstacles i es realitzaran les obres necessàries per a l'estesa i la instal·lació de la canalització i els elements annexos, tot executant els treballs i les operacions necessàries per als dits fins.
  
Setena
  
El Servici Territorial d'Indústria i Energia de València podrà efectuar durant l'execució de les obres les inspeccions i les comprovacions que s'estimen oportunes, en relació amb el compliment de les condicions establides en la present resolució i en les disposicions i la normativa vigent que hi siguen d'aplicació.
  
A l'efecte, Gas Natural SDG, SA, haurà de comunicar amb la deguda antelació al mencionat Servici Territorial, les dates d'iniciació de les obres, i també les dates de realització dels assajos i les proves que calga efectuar, de conformitat amb les especificacions, normes i reglamentacions que s'hagen aplicat en el projecte de les instal·lacions.
  
Huitena
  
Gas Natural SDG, SA, donarà compte de l'acabament de les instal·lacions al Servici Territorial d'Indústria i Energia de València per a atorgar l'alçament de l'acta de posada en servici de les instal·lacions; sense este requisit no hi podran entrar en funcionament.
  
A la sol·licitud de l'acta de posada en servici de les instal·lacions, el peticionari haurà d'adjuntar, en doble exemplar, la següent documentació:
  
a) Certificat final d'obra, firmat per un tècnic competent i visat pel col·legi oficial corresponent, en el qual conste que la construcció i el muntatge de les instal·lacions s'han efectuat d'acord amb el que s'ha previst en el projecte presentat per Gas Natural SDG, SA, i en les normes i especificacions que s'hi hagen aplicat, així com amb les variacions de detall que hagen sigut aprovades pel Servici Territorial d'Indústria i Energia, i amb la normativa tècnica de seguretat vigent que hi siga d'aplicació.
  
b) Certificats de les entitats o empreses encarregades de la supervisió i el control de la construcció de les instal·lacions on s'explicite el resultat satisfactori dels assajos i les proves realitzades segons el que s'ha previst en les normes i els codis aplicats i que acrediten la qualitat de les instal·lacions.
  
c) Documentació i informació tècnica regularitzada sobre l'estat final de les instal·lacions a l'acabament de les obres.
  
Novena
  
El Servici Territorial es reserva el dret de deixar sense efecte la present autorització en el moment en què es demostre l'incompliment de les condicions indicades, per la declaració inexacta de les dades subministrades o una altra causa excepcional que ho justifique.
  
De conformitat amb el que s'ha disposat en el títol V de la Llei 34/1998, de 7 d'octubre, del Sector d'Hidrocarburs, la present autorització, que porta implícita la declaració concreta d'utilitat pública de les instal·lacions i la necessitat d'ocupació dels béns i drets afectats, n'originarà l'ocupació. Els indicats béns i drets són els inclosos en les relacions que es publicaren en el Diari Oficial de la Generalitat Valenciana de 17 de maig de 2001, amb les rectificacions corresponents d'acord amb el resultat de la informació pública.
  
Contra la present resolució, que no posa fi a la via administrativa, es podrà presentar recurs d'alçada davant la Direcció General d'Indústria i Energia (c/ Colom, 32, 46449 València), en el termini d'un mes, comptat a partir del dia següent d'aquell en què tinga lloc la notificació de la present resolució, de conformitat amb el que s'ha disposat en els articles 114 i 115 de la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.